cyanic-selkie/wikianc huggingface dataset:
Analytikk
Ustrukturerte data
Analyse av ustrukturerte data skiller seg fra strukturerte data ved at formatet varierer mye og at filene ikke kan lagres i tradisjonelle relasjonsdatabaser uten betydelig innsats for datatransformasjon. Kilder til ustrukturerte data kan for eksempel være epost, tekstdokumenter, pdf-filer, geospatiale data, og så videre. Disse kan være verdifulle kilder til forretningsinnsikt for bedrifter, myndigheter og universiteter. For eksempel oppdaget man i Storbritannia ved hjelp av ustrukturert dataanalyse at et selskap solgte falske legeerklæringer for å hjelpe folk med å svindle arbeidsgivere og forsikringsselskaper.
Forskjellsbehandling
Risiko for den generelle befolkningen inkluderer forskjellsbehandling på grunnlag av egenskaper som kjønn, hudfarge, etnisk opprinnelse eller politiske meninger, gjennom mekanismer som prisdiskriminering eller statistisk diskriminering.
Skuldelev
Skuldelev er en landsby på den sjællandske halvøy Hornsherred i Danmark med 869 innbyggere (2022). Landsbyen ligger 5 km nordøst for Skibby, 11 km syd for Jægerspris og 11 km sydvest for Frederikssund. Den hører til Frederikssund kommune og ligger i Region Hovedstaden.
Skuldelev bestå av to områder; den gamle delen med gadekær (gatekjerr) og Skuldelev kirke, og delen omkring Skuldelev strand, som er et sommerhusområde.
I Roskilde Fjord utenfor Skuldelev, ble Skuldelevskipene funnet og utgravet rundt 1962.
Ammunisjonsbelte
Et ammunisjonsbelte, maskingeværbelte eller båndet ammunisjon er et langt belte eller bånd med patroner liggende på rekke på tvers av båndet og skal holde patronene på plass og føre dem inn i lademekansimen på et maskingevær. Belter gjør at vekten av ammunisjonen holdes nede sammenliknet med et magasin. De fleste belter kan skjøtes slik at det er mulig å holde en høy og kontinuerlig skuddrate over lengre tid.
Lerretsbelter
Belter ble først brukt til Hiram Maxims 1884 Maxim maskingevær og var opprinnelig laget av to belter av lerret som var lagt parallelt og festet sammen med nagler og små metallplater slik at det ble lommer til patronene. Disse beltene fungerte så lenge de var rene og tørre. Tøybelter var standard fram til andre verdenskrig og var fortsatt relativt vanlige helt inn i koreakrigen. Lerretsbeltene var imidlertid ømfintlige for fuktighet, olje og andre forurensninger som endrer beltets lenge, tykkelse eller stivhet.
Mange maskingevær som var designet for å bruke lerretsbelter kom med ferdig utstyr for å mate løse patroner eller patroner i laderammer inn i de brukte beltene. Under første verdenskrig gjorde slike maskiner det mulig å resirkuleres raskt for å tillate kontinuerlig skyting. De hjelper også til med å sette patronene i riktig dybde i forhold til beltet, hvilket var viktig for funksjonen til de temperamentsfulle tidlige maskingeværmekanismene.
Metallbelter
Disintegrerende belter bestående av en serie med stålhemper ble perfeksjonert for det britiske Royal Flying Corps av William de Courcy Prideaux under første verdenskrig. Disse båndene tålte vind, vann, løsemidler og olje bedre. Slike belter består av dobbel hempe som omslutter en enkelt patron og en enkel hempe som omslutter neste patron i beltet slik at det er selve patronen som holder hempene samlet. Når patronen trekkes ut av belte og føres inn i kammeret, vil hempen som holder den løsne fra beltet og bli kastet ut sammen med de tomme patronene.
Ikke alle metallbelter er laget for å løse seg opp når patronene trekkes ut. Både russiske og tyske maskingevær fra andre verdenskrig var utstyrt med sammenlenkede metallhemper. Slike belter blir brukt den dag i dag, ikke minst til MG3, en direkte etterkommer etter den tyske MG42. Noen maskingevær kan bruke flere typer belter, slik som MG 17 som kan bruke både sammenlenkede bånd, bånd som deler seg opp i deler på 50 (som MG3) og fullt disintegrerende bånd.
Aage Barlie
Aage Barlie (født 16. april 1945, død 24. februar 1967) var en norsk bryter som representerte Sportsklubben av 1909.
Harsdorff-bygningen
Harsdorff-bygningen er en bygning i Munkegata 8 i Trondheim. Navnet på bygningen viser til den danske arkitekten Caspar Frederik Harsdorff som har tegnet bygget. Bygningen sto ferdig i 1786 og er et typisk eksempel på tidlig klassisisme. I dag brukes bygget av Trondheim katedralskole.
BLNO 2015/16
BLNO 2015/16 var det øverste nivået i norsk basketball for menn i 2015/16-sesongen. Ligaen besto av alle de 8 lagene fra BLNO 2014/15, samt tre nye lag;, og. Sesongen ble spilt som dobbel serie med første runde 2. oktober 2015 og siste runde 28. februar 2016. vant ligaen foran og.
Aage Barlie
Han vant tre NM-gull i perioden 1964–1966. Han omkom i en bilulykke på vei til Mälar-Cupen i 1967.
Militærpolitisk nivå
Militærpolitisk nivå er det sivile samfunns kontroll over de væpnede styrker. Her fattes beslutninger om hvem som er fiende, om man skal gå til krig, hvem man skal kjempe mot og hvem man skal alliere seg med. Beslutninger om bevilgninger til Forsvaret, egen våpenproduksjon og allmenn verneplikt tas her.
Micael Bydén
Michael Bydén (født 1964) er en svensk general som siden 1. oktober 2015 er forsvarssjef i Sverige.
Utmerkelser
Bydén har mottatt følgende utmerkelser:
Svenske:
Utenlandske:
Julius Cæsar Hartmann
Julius Cæsar Hartmann (født 1885, død 1969) var en norsk kunstmaler fra Selje i Sogn og Fjordane. Han malte hovedsakelig landskap og da spesielt motiver fra Selje. Han er mest kjent for å ha malt veggmaleriet i Selje samfunnshus av Selje kloster.
Vindenes tårn (Vatikanet)
Vindenes tårn (italiensk: Torre dei Venti, også Torre Gregoriana) er en viktig del av det tidligere Vatikanets stjerneobservatorium i Vatikanbyen. Det ligger nord i de vatikanske hager og ble bygget av arkitekten Ottaviano Mascherino fra Bologna.
Byggingen
Byggingen ble igangsatt i 1578 av pave Gregor XIII som var oppsatt på å reformere kalenderen. Formålet var først og fremst de observasjoner som ble foretatt for å bistå i utviklingen av den gregorianske kalender. I 1580 stod det 73 m høye tårnet ferdig.
Sala della Meridiana
I 1579 dekorerte Niccolò Circignani og Mathijs Bril annen etasje av tårnet. Bril malte landskapene og Circignani skikkelsene. Salen har navn etter meridianen – en rett linje i nord-syd-retning som i 1580 ble innlagt i hvit marmor i gulvet. Gjennom et hull i fresken Jesus stiller stormen kaster middagssolen sine stråler ned på denne meridianen, og slik kan solhøyden gjennom årstidene måles.
Formålet
Hensikten var å sette Kirkens astronomiske vitenskapelige miljø i stand til å forberede en kalender. Den kalabriske doktor/astronom Aloysius Lilius ved hjelp av jesuittpresten og astronomen Christopher Clavius forberedte det endelige forslaget. Arbeidet munnet ut i at paven innførte den gregorianske kalenderen i 1582. Her dreide det seg i det vesentligste om å sørge for at det målte året virkelig tilsvarte det astronomiske året. Vårjevndøgn (primær-equinox) skulle atter falle på 21. mars, slik det var fastlagt av det første konsilet i Nikea i 325. Frem til 1582 gjaldt den (etter Julius Cæsar oppkalte) julianske kalender, som i forhold til årets reelle lengde var elleve minutter og fjorten sekunder for lang. I løpet av 128 år summerer denne lille feilen seg til ett fullt døgn.
Tårnet i dag
Tårnet er ikke lenger så relativt frittstående som før; det er blitt integrert med tilbygninger og forbindelseskorridorer for Vatikanmuseet og er nå i vestre fløy av Vatikanbiblioteket. Den nordlige avgrensning er en korridor av Pirro Ligorio som nå er en del av Vatikanmuseets utstillingsarealer.
Betegnelsen «Vindenes tårn» (som er langt mer kjent enn «Det gregorianske tårn») skyldes sannsynligvis at det her ikke bare ble gjort astronomiske observasjoner. Man undersøktre også vindene; vindretninger, vindstyrke. En værhane overførte vindretningen til en viser inne i tårnet (den fungerer ikke lenger). Også den malte dekorasjonen der knyttes til temaet «vind og storm».
Union des démocrates et indépendants
Union des démocrates et indépendants, UDI er et fransk politisk parti, stiftet 18. september 2012, av Jean-Louis Borloo. Partiet utgikk fra en gruppe med samme navn, i Frankrikes nasjonalforsamling. Etableringen skjedde etter parlamentsvalget i Frankrike i 2012. UDI blir plassert som et sentrum-høyreparti i det politiske landskapet, med pro-europeiske standpunkter. Jean-Christophe Lagarde ble valgt som ny leder i 2014.
Cincinnata
Cincinnata er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Crossotini er middelsstore, kraftige, brunlige trebukker. Antennene er gjerne noe kortere enn kroppen. Pronotum har en kraftig tann noen bak midten av sidekanten.
Utbredelse
Slekten er utbredt i Sentral-Afrika (Kongo, Gabon, Kamerun).
Klosterpion
Klosterpion (Paeonia officinalis) er en pionart.
Den er en opptil 35 cm høy, flerårig urt med mange stengler. Bladene har 17–30 småblad som er grønne på oversiden og blågrønne under. De røde blomstene sitter enkeltvis og endestilte; de er svært store, 7–13 cm i diameter. Frukten er 2–3 hårete belgkapsler.
Planten vokser i enger og kratt. I Alpenes sørskråning forekommer den i submediterran skog sammen med blant annet mannaask, vårkornell, buskvikke, europahumlebøk, duneik og legefirtann. Arten er utbredt i Sør-Europa fra Portugal østover til Romania.
Klosterpion var allerede i antikken en viktig medisinplante, og i middelalderen begynte man å plante den som prydplante. De dyrkede kultivarene kalles bondepion (ukorrekt vitenskapelig navn Paeonia × festiva) og har som regel fylte blomster. Denne hageplanten er svært hardfør og kan plantes helt nord til Finnmark.
Kongstun kristne friskole
Kongstun kristne friskole er en grunnskole på Ålgård i Rogaland med godkjenning for skoledrift med 120 elever fra 1. til 10. klasse. Skolen er en livssynsskole med godkjenning etter privatskoleloven.
Skoleåret 2022–2023 har skolen 51 elever fra 5.–10. klasse. Skolen har 12 ansatte, og rektor er Knut Heng.
Læreplaner
Læreplanene til skolen avviker i noen grad fra de offentlige. Den tydeligste forskjellen er at skolen har et rent kristendomsfag i stedet for KRLE (Kristendom, Religion, Livssyn og Etikk), mens religionsundervisning i andre religioner er lagt til et utvidet samfunnsfag.
Historie
Skolen fikk godkjenning til oppstart mars 2017 med oppstart i august 2018 og har tilhold i leide lokaler hos Gjesdal idrettslag på Solås på Ålgård.
Tsjekkoslovakia under VM i friidrett 1991
Tsjekkoslovakia deltok under VM i friidrett 1991 (utendørs) fra 23. august til 1. september 1991 i Tokyo i Japan.
Terinaea
Terinaea er en slekt av biller som tilhører den store underfamilien Lamiinae i familien trebukker (Cerambycidae).
Utseende
Nokså små, mørkt gråbrune trebukker. Antennene er betydelig lengre enn kroppen, som er omtrent sylindrisk og ensfarget.
Sportsåret 1798
Sportsåret 1798 er en oversikt over hendelser, resultater, fødte og avdøde personer med tilknytning til sport i 1798.
Terinaea
Utbredelse
Slekten er utbredt i Asia (Malaysia, Kina og Japan).
Björkö i Mälaren
Björkö er øy i innsjøen Mälaren, i Ekerö kommune 25 km vest for den svenske hovedstaden Stockholm. I vikingtiden lå her kaupangen (handels- og kultursenteret) Birka. Birka og Hovgården (på naboøya Adelsö) er siden 1993 inkludert på UNESCOs liste over verdens kultur- og naturarvsteder. Landhevinga etter siste istid har vært på om lag fem meter. Strandlinja rundt øya har dratt seg ned på lavare nivå og gjort øya større enn den var i vikingtiden.
På sørøstsida av Björkö ligger Ansgarskapellet (innviet i 1930), til minne om biskop Ansgars (kalt "Nordens Apostel") reiser til Birka på 800-tallet. Det er gravhauger flere steder på Bjorkö, og rester av en bygdeborg på en høyde nord på øya. Midt i restene av bydeborgen ble det i 1834 reist et steinkors, Ansgarkorset, også til minne om biskop Ansgar.
Kassasjon
Kassasjon er å tilintetgjøre, altså makulere eller slette, arkivmateriale som har vært gjenstand for saksbehandling eller har verdi som dokumentasjon. Kassasjon utføres som regel av økonomiske grunner, men i arkivteorien finnes også begrepet etisk kassasjon. Det brukes når man kasserer materiale som anses for å være belastende eller personømfintlig. I Norge er Riksarkivaren kassasjonsmyndighet, det er fastsatt i arkivlovens § 9. Kassasjon kan bare skje med hjemmel i arkivloven med forskrifter eller etter Riksarkivarens vedtak. Det motsatte av kassasjon er bevaring (for evig ettertid). Kriterier for å avgjøre hva som skal kasseres har variert gjennom tidene og er fortsatt blant de mest omdiskuterte temaene i arkivfaget. Mens kassasjon tidligere var noe den enkelte virksomhet eller offentlige organer bestemte selv, er kassasjon i offentlige arkiver i de fleste siviliserte samfunn regulert på en eller annen måte. For privatarkiver er det som regel fortsatt slik at myndighetene ikke kan bestemme bevaring.
Grunner til kassasjon
Veksten i forvaltningens arkiver har helt siden 1800-tallet overskredet kapasiteten i de arkivdepotene som skulle ta seg av arkivene etter at de var gått ut av administrativ bruk. Kassasjon har derfor lenge vært et av de mest omdiskuterte og kompliserte områdene innen arkivfaget. De ulike teoriene eller metodene har gjennomgående vært preget av en streben etter å finne mest mulig objektive, absolutte og overordnede bevaringskriterier, kriterier som i minst mulig grad overlater det til den enkelte beslutningstaker skjønn, eller nødvendiggjør en tidkrevende gjennomgang av hvert enkelt arkiv. Problemet er dels at det er vanskelig å forutsi hva ettertiden vil etterspørre, og dels at det ikke er enkelt å identifisere hvilke arkiver som inneholder de egenskapene man er ute etter.
Grunner til bevaring
Tradisjonelt var det vanlig å mene at dokumenter fra det man anså som viktige organer, eller som kom fra en instans høyt i et beslutningshierarki, var bevaringsverdige. Senere er det blitt lagt vekt på arkiver som sier noe om vanlige folk, men siden slike arkiver ofte var svært omfangsrike, prøvde man ulike typer utvalgskassasjon, man forsøkte å finne representative utvalg, eller velge dokumenter for folk som var født på bestemte datoer, eller velge årganger i arkivene. Dokumenter om rettigheter til eiendom har lenge vært ansett som svært bevaringsverdige, og i den senere tid har det også vært lagt vekt på å bevare det som dokumenterer folks rettigheter generelt.
Regler for bevaring og kassasjon i Norge på 2000-tallet
Arkivlovens formålsparagraf er å sikre arkiv som har betydelig kulturell eller forskingsmessig verdi, eller som inneholder rettslig eller viktig forvaltningsmessig dokumentasjon, slik at disse kan bli tatt vare på og gjort tilgjengelige for ettertiden. Et offentlig organ kan ikke kassere sitt arkivmateriale med mindre Riksarkivaren har gitt sitt samtykke. Riksarkivaren har gitt generelle regler for bevaring og kassasjon og fatter vedtak for materiale som ikke kommer inn under de generelle reglene. Riksarkivaren har gitt nærmere retningslinjer for hvilke kriterier som skal legges til grunn for vedtak om bevaring og kassasjon.
Kassasjon i papirarkiver og i elektroniske arkiver
For papirarkiver kreves som regel en bevisst handling, hvis man vil kassere arkiver. Man må fysisk tilintetgjøre dem på en eller annen måte. Unntak kan være hvis arkiver blir utsatt for brann eller oversvømmelse. For elektroniske arkiver er situasjonen annerledes. Hvis arkivene ikke blir vedlikeholdt, enten ved migrasjon til nye databærere eller ved konvertering til nye systemer, blir innholdet uleselig og dermed kassert av seg selv. Det kreves derfor en bevisst vilje for å bevare arkiver. Det er en grunn til at man nå gjerne bruker begrepene bevaring og kassasjon sammen. På engelsk brukes begrepet appraisal.
Noen mener at alle elektroniske arkiver bør bevares fordi de ikke er plasskrevende på samme måte som papirarkiver, men da undervurderer man arbeidet med å vedlikeholde elektronisk materiale over år. Videre er det en vanlig oppfatning at selv med de beste søkesystemer, er det gunstig å få bort overflødig materiale, slik at brukere får mest mulig relevante treff på sine søk.
Klassifikasjon og gjennomføring av bevaring og kassasjon
Internasjonal arkivteori og -praksis legger vekt på klassifikasjon og bevaring/kassasjon. Dette fremkommer særlig i internasjonale arkivstandarder ISO 15489 og MoReq 2010. Det framføres flere argumenter for at klassikasjon må være en obligatorisk del av arkivdanningen. Den viktigste grunnen til at klassifikasjon er obligatorisk er muligheten til å kunne gjennomføre bevaring/kassasjon. Dette oppnår én ved å knytte de enkelte bevarings- og kassasjonsbestemmelsene til forskjellige klasser i klassifikasjonssystemet.
Etisk kassasjon
I noen land praktiserer man såkalt etisk kassasjon. Da er kassasjonsgrunnen at materialet er svært personømfintlig og belastende. I Norge går ikke Riksarkivaren inn for etisk kassasjon, men for oppbevaring og forvaltning av materialet på trygg måte, gjerne med svært lange tidsfrister for at forskere kan få tilgang til materialet.
Det er ikke alltid i den enkelte personens interesse at sensitivt materiale blir kassert. Det kan være tale om et senere behov for å dokumentere rettighetsbrudd fra det offentliges side.
I Norge kan personopplysningsloven og helseregisterloven i enkelte tilfeller hjemle sletting av materiale som Riksarkivaren har vedtatt bevart. Det gjelder bare i de tilfellene der den personen som opplysningene omhandler, krever det og Datatilsynet henholdsvis Helsetilsynet i fylket er enig med personen, og etter at Riksarkivet er hørt i saken. Det dreier seg da bare om enkeltvedtak. Bestemmelser om bevaring i henhold til arkivloven går ellers foran alle andre lover.
Uhjemlet kassasjon
I Norge kan uhjemlet kassasjon straffes med bøter. Riksarkivaren har så langt ikke reist slike saker for retten.
Leptaschema
Leptaschema er en liten gruppe av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Enicodini er middelsstore, mer eller mindre brunlige trebukker. Antennene er noe kortere enn kroppen, pronotum uten pigger på sidene. På beina er lårene noe fortykkede. Dekkvingene er trukket ut til sprikende spisser bak og har gjerne hvite lengdestriper.
Utbredelse
Slekten er hjemmehørende på Ny-Caledonia.
Kontoret for belgisk murstein
Kontoret for belgisk murstein var et norsk departementskontor, opprettet ved årsskiftet 1947/1948 under Forsynings- og gjenreisningsdepartementet.
Kontoret ble overført til Kommunal- og arbeidsdepartementet 1. juli 1950, og ved utgangen av året ble det nedlagt. Kontoret hadde ansvar for anskaffelse, transport, lagring og salg av belgisk murstein til bruk i gjenreisningen av Norge etter den tyske okkupasjonen.
I 1946 var underskuddet på byggematerialer som murstein stort i Norge. De norske teglverkene opplevde vansker som ble merket i hele landet, ikke minst Oslo. Belgia var kjent for sin storproduksjon av murstein, og Oslo kommune hadde kjennskap til belgiske leverandører. Kommunen kontaktet derfor belgierne i håp om å få innført et større parti murstein. Et normalt årsforbruk i Norge var på 50 millioner murstein; men i april 1947 bestilte Oslo kommune 50 millioner med fullmakt fra Kommunal- og arbeidsdepartementet. 30 millioner murstein var bestilt til staten; resten til Oslo kommune selv. I juni kom de første leveransene, men da var det et problem at man manglet andre bygningsmaterialer, i tillegg til lagerplass, slik at murstein noen steder måtte oppbevares under åpen himmel.
Western Hemisphere Institute for Security Cooperation
Western Hemisphere Institute for Security Cooperation (WHISC) er et amerikansk institutt i Columbus i Georgia i USA. Dets viktigste oppgave er å trene militære fra spansktalende deler av Latin-Amerika.
Treningsleiren og den forgjengerinstitusjon Escuela de las Américas (tidligere School of the Americas (SOA)) som ble grunnlagt i 1946 gav opplæring til over 60,000 latinamerikaniske militære. Frem til 1984 befant den seg i Panamakanalsonen.
Algerie under VM i friidrett 1993
Algerie deltok under VM i friidrett 1993 (utendørs) fra 13. til 22. august 1993 i Stuttgart i Tyskland.
The Mysterious Pilot
The Mysterious Pilot er en kinofilmserie på femten episoder fra 1937, produsert av Columbia.
Filmserien er basert William Byron Mowerys bok med samme navn, og handler om den rekordsettende flyveren Frank Hawks. Dette var Columbias andre serieproduksjon.
Handling
Carter Snowden, som snart skal gifte seg med Jean McNain, står anklaget for drap. Når anklageren hans også blir myrdet, flykter Jean fra toget hun sitter på, og reiser inn i de dype skogene i Canada. Snowden sender en livvakt for å finne Jean, som appellerer til kaptein Jim Down fra Royal Canadian Mounted Police for å be om hjelp.
Sammen med vennene «Kansas» og Luke (spilt av Yakima Canutt) forsøker Jim å skjule Jean. <mrn Snowden sporer opp Jean. Han forsøker å lokke henne til flyet sitt, ved å fortelle henne at Jim er skadd og trenger henne.
VM i skyting 2010
VM i skyting 2010 (verdensmesterskapet i skyting) ble arrangert i München i Tyskland i 2010.
Karl-Eirik Kval
Karl-Eirik Kval (født 1960 i Kirkenes) er en norsk lektor, lærebokforfatter i samfunnsfag og skolepolitisk debattant.
Kval er cand.polit. og har hovedfag i statsvitenskap og han har forsket på innvandreres valgdeltakelse ved Institutt for samfunnsforskning. Han var redaktør av Universitas i perioden 1988-89. Han har utgitt lærebøker i samfunnsfag for videregående skole, og har utgitt lærebøkene Politikk og makt, Individ og fellesskap og Mangfold. Den første er ei lærebok i programfaget politikk og menneskerettigheter, de to andre andre i programfaget sosiologi og sosialantropologi. Han er i dag lektor på Blindern videregående skole.
Kval har i flere kronikker kritisert norsk skolepolitikk og sentrale regelverk. Han har kritisert matematikkfaget 2P å være være upraktisk og føre til mer frafall. Han har argumentert for opprettelse av toårlige videregåendeutdanninger med høyere læringstrykk og for at skolen og lærere bør få (tilbake) sanksjonsmuligheter mot skulking
I 2014 utga han boka «Det store skolesviket - En diagnose og 18 forslag til forbedringer» om rammevilkårene for undervisninga norsk videregående skole, samt en liste over forbedringsforslag. Redaktør Bjørgulv Braanen i Klassekampen skrev på lederplass at det er «En god og tankevekkende bok om norsk skole». Nationen skriver at «Boka hans er oppskakende lesning. De som føler de har nerver til slikt, bør lese den.» Boka uløste debatt om reglene for fravær og forsentkomming for elever.
I 2012 hadde Kval to novellebidrag i antologien Gruppe 12.
Kheer
Kheer (sanskrit: क्षीर/Ksheer) hindi: खीर, punjabi: ਖੀਰ  (gurmukhi), کھیر (shahmukhi), oriya: Khiri (ଖିରି),  urdu: کھیر/kheer ), også kjent som Payasam (tamilsk: பாயசம், malayalam: പായസം), Payasa (kannada: ಪಾಯಸ) eller Payesh (bengali), (telugu: పాయసం) er en tradisjonell rispudding fra Pakistan og India. Den blir laget ved å koke ris sammen med melk, sukker og ønsket smak til den har fått en tykk konsistens. Den blir oftest servert kald som en dessert.
Yapyguara
Yapuguara er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En nokså liten, slank, gråbrun trebukk. Antennene er litt kortere enn kroppen. Dekkvingene er lange og parallellsidige. Beina er mørkbrune.
Utbredelse
Arten lever i Bolivia.
Kasakhstan under VM i friidrett 1993
Kasakhstan deltok under VM i friidrett 1993 (utendørs) fra 13. til 22. august 1993 i Stuttgart i Tyskland, og tok en medalje under mesterskapet.
Per Skjølsvik
Per Jelmert Skjølsvik (født 1948) er en norsk stemmeskuespiller og dukkespiller.
Han har blant annet stemmen til Reodor Felgen i Solan og Ludvig – Herfra til Flåklypa og Månelyst i Flåklypa, Oogway i Kung Fu Panda, Iskongen i Eventyrtid og Wallace fra Wallace og Gromit.
Vyšší Brod
Vyšší Brod (tysk: Hohenfurth) er en by og en kommune i regionen Syd-Böhmen i Tsjekkia. Den hadde 2,549 innbyggere i 2022 og er Tsjekkias sørligste kommune. Byen ligger ved elva Vltava og er først og fremst kjent gjennom Vyšší Brod-klosteret.
Gradert lag
Graderte lag kan innenfor geologien finnes i løsavsetninger (sedimenter) og i sedimentære bergarter. Sedimentære bergarter er løsavsetninger som er herdet til stein. Graderte lag er bygget opp ved at de største korn i laget ligger nederst. Oppover i laget avtar kornstørrelsen gradvis. De fineste korn finner vi på toppen. I hvert nytt lag gjentas denne strukturen.
Dannelsesmåte
Graderte lag dannes ved at grus og slam avsettes fra grumset vann. Når vannet får stå i ro vil de største partiklene falle til bunns først, deretter gradvis mer finkornet materiale og til slutt det aller fineste slammet.
Storm som raser over grunne havområder kan danne bølger som går så dypt at de øverste lag av bunnavsetningene hvirvles opp. Etter stormen vil et gradert lag avsettes fra det grumsete vannet.
Ved vulkanutbrudd kan vulkansk aske og støv spres utover et havområde. Dette vulkanske materialet synker ned til havbunnen, de største partiklene raskt, de mindre langsommere, og det avsettes som et gradert lag.
Langt mer vanlig er dannelsen av graderte lag på havbunnen ved ras i framkant av kontinentalsokkelen som danner en brem utenfor kontinentenes kyster. Kontinentalskråningen danner overgangen mellom denne bremmen og dyphavet utenfor. Elver bringer erodert materiale fra landområdet ut i havet. Langsomme strømmer fører slammet videre og avsetter det i framkanten av sokkelen slik at denne langsomt vokser utover i havet. Fordi dette slammet først og fremst avsettes i øvre del av skråningen, vil denne stadig bli brattere. Før eller senere vil det måtte gå et undersjøisk ras. Etter at et ras har gått, fortsetter avsetningene i skråningens øvre del. Slike undersjøiske ras nedover kontinentalsokkelskråningen skjer derfor regelmessig.
Når et ras går, hvirvles sand og slam opp i vannet og trekker dette med seg nedover. Det oppstår en strøm av tungt, grumset vann som øker farten på sin vei nedover skråningen. Dette kalles en turbiditt. Nedenfor skråningen fortsetter denne undersjøiske «støvskyen» et godt stykke utover havbunnen før farten avtar og det opphvirvlede materialet avsettes på bunnen. Og her vil det groveste materialet synke til bunnen først, det fineste sist, og det dannes et gradert lag. Fordi rasene nedover kontinentalskråningen skjer regelmessig, vil det senere komme nye strømmer med grumset vann og avsette nye graderte lag oppå de forrige. På denne måten kan det dannes stadig gjentatte graderte lag over hverandre. Hvert lag vil ha skarp grense mellom den finkornede, øverste del, og den grovkornede, nedre del av neste lag.
Betydning
Fordi andre trekk ved en avsetning eller en sedimentær bergart gjør det mulig å skille mellom forskjellige dannelsesmåter for graderte lag, kan disse fortelle geologene mye om de forhold som rådde dengang lagene ble avsatt. En særlig nytte av graderte lag har de geologer som arbeider i områder der sedimentære bergarter er blitt foldet så sterkt at det ikke lenger er klart hva som er opp og ned på lagene. Graderte lag vil på en utvetydig måte vise hva som var opp den gang bergarten ble dannet. I Norge er det ikke uvanlig å finne omdannede sedimentære bergarter som ligger «på hodet». Graderte lag i disse viser at det som opprinnelig var opp, nå peker ned.
Litteratur
שיכוב
Stattholderarkivet
Stattholderarkivet er arkivet etter stattholderen i Norge (1572-1771) og Slottsloven (1704-1722). Arkivet oppbevares i Riksarkivet.
Arkivmaterialet omfatter tidsrommet 1572-1771. Bestanden er preget av lakuner, og særlig fra 1500-tallet er det lite materiale. Arkivet er på omtrent 40 hyllemeter. Mesteparten er fra stattholderembetet. Men det finnes egne møtebøker med tilhørende saksdokumenter for Slottsloven. Annet arkivmateriale etter Slottsloven er integrert i hoveddelen.
Møtebøker for Slottsloven inneholder referater og vedtak fra kommisjonens møter. Supplikkbøker inneholder referat av supplikker og søknader. Kopibøker inneholder avskrifter av utgående brev.
Holm Jølsen
Holm Jølsen (født 6. desember 1833 i Rælingen, død 1. august 1906 i Enebakk) var en norsk brukseier og industrigründer. I 1859 overtok han Ekeberg gård i Enebakk fra sin far.
Fra før var dette en gård som var basert på store utmarksområder og tilsvarende inntekter fra tradisjonell skogsdrift. Jølsen ville gå ett skritt lenger, og begynte å destillere lampeolje fra tretjære produsert i egen skog. Produktet var fullt brukbart, men var relativt kostbart i produksjon. Oljen fra Ekeberg hadde ikke vært lenge på markedet før det ble introdusert parafin utvunnet av amerikansk jordolje. Jølsen kunne ikke konkurrere på pris, og måtte legge ned produksjonen ganske snart.
I 1866 startet han en fyrstikkfabrikk. Produktet var meget vellykket, men fabrikken ble totalskadd av brann hele tre ganger. Etter den siste brannen måtte han selge produksjonsutstyret og legge ned også denne virksomheten. Men i 1887 startet han på ny, denne gang med celluloseproduksjon. Det gikk svært bra, fram til 1893, da også denne fabrikken ble totalskadd i brann.
Jølsen maktet aldri å reise seg igjen økonomisk etter dette siste tapet. Han måtte selge Ekeberg, og tilbrakte sine siste år i en av brukets funksjonærboliger.
Holm Jølsen er også kjent for sine barn; Olaf Elias Jølsen, oberst i Festningsartilleriet, og forfatteren Ragnhild Jølsen.
Moe Tucker
Maureen Ann «Moe» Tucker, født 26. august 1944 i Queens, New York (og oppvokst på Long Island, New York), er en amerikansk trommeslager, bassist, gitarist og vokalist. Hun er mest kjent som trommeslager i rockebandet The Velvet Underground, men har også gitt ut en rekke soloalbum.
Tucker har en merkelig egenartet trommestil, hun står ofte å spiller og stilen er leken, primitive men kunstferdig sofistikerte og hun bruker sjelden cymbaler. Hun har påvirket artister som Patti Smith, Galaxie 500, Nirvana og R.E.M.
Tucker begynte å spille trommer som 19-åring, hun fikk tilbud om å bli med i Velvet Underground etter at den originale trommeslageren Angus MacLise nektet å opptre for betalende publikum. Hun spilte også en sjelden gang bass. Hun spilte på gruppens tre første album, men forlot gruppen når hun ble gravid i 1970. Hun begynte igjen senere samme år, men da hadde gruppen begynt å gå i oppløsning og hun forlot den igjen i 1972.
Etter å tatt seg av familien i noen år begynte hun å gi ut noen album på 1980-tallet hvor hun sang og spilte gitar. Hun var på Velvet Undergrounds gjenforening i 1993 og spilte på live-albumet Live MCMXCIII. Hun var også med på John Cale og Lou Reed s soloalbum.
Hun er rangert som nummer 77 på Rolling Stone sin liste The 100 Greatest Drummers of All Time.
Med John Cale
Med the Raveonettes
Verdenscupen i hurtigløp på skøyter 2019/20 – Verdenscup 4 – Lagsprint menn
Verdenscup nummer fire av sesongen 2019/20 i hurtigløp på skøyter for menn på lagsprint i M-Wave i Nagano, Japan ble arrangert fredag den 13. desember 2019.
Det var Russland representert ved trioen Ruslan Murasjov, Artjom Arefjev og Pavel Kulizjnikov med reserven Viktor Musjtakov som vant 2019/20-sesongens siste lagsprint i verdenscupen foran det japanske laget med Yuma Murakami, Tatsuya Shinhama og Masaya Yamada med reserven Takuro Oda. Det canadiske laget med Alex Boisvert-Lacroix, Antoine Gelinas-Beaulieu og David La Rue med reserven Tyson Langelaar tok tredjeplassen.
Essostrutha
Utseende
Middelsstore, spinkle, mørkbrune til svarte trebukker, deler av kroppen dekket med gulaktig bestøvning. Antennene er noe lengre enn kroppen. Pronotum er tønneformet uten tenner på sidene, dekkvingene parallellsidige.
Utbredelse
Slekten er utbredt i det sørvestlige USA, Mexico og Guatemala.
Gentianopsis ciliata
Gentianopsis ciliata er en to- eller flerårig urt i søterotfamilien.
Den er 6–25 cm høy. Stengelen er opprett og firkantet. Bladene er linje- til lansettformede. De firetallige blomstene sitter 1–3 sammen endestilt eller i bladhjørnene. De er blå og 35–50 mm brede. Kanten av kronflikene har lange, blå hår. Planten vokser på tørre, steinete og kalkrike steder i eng og åpen skog. I Spania er den vanligst mellom 700–2300 moh.
Gentianopsis ciliata deles i to underarter. Subsp. ciliata er utbredt i Sør- og Mellom-Europa, Marokko og vestlige og sentrale Sibir, og subsp. blepharophora er utbredt i Kaukasia, Anatolia og Iran. Gentianopsis doluchanovii i Russland blir ofte regnet som en tredje underart, men oppfattes som en egen art av Plants of the World Online.
Jon Tvedte
Jon Tvedte (født 28. mars 1915 i Risør, død 6. februar 1970 ) var en norsk flyger og offiser. Han ga også ut tre bøker om flygning.
Tjeneste
Tvedte ble utdannet flyger i Hærens flyvåpen i 1935. I 1940 var han elev ved Krigsskolen, og deltok i kampene i Norge, men ble hardt skadet i et tysk bombeangrep mot flyplassen på Setnesmoen. Han kom seg etterhvert til Little Norway i Canada, der han ble instruktør for de norske flyelevene. Seinere kom han til 332 skvadron der han etter hvert ble skvadronsjef.
Etter krigen fortsatte Tvedte i Luftforsvaret, og var blant annet stasjonsjef på Bardufoss flystasjon. Han forlot Luftforsvaret i 1961. Han var da oberstløytnant.
GoboLinux
GoboLinux er et fritt og åpent operativsystem for i686 eller senere mikroprosessorer. Dets mest prominente egenskap er en reorganisering av filsystemet til Linux. I stedet for å følge Filesystem Hierarchy Standard liksom Unix og de fleste Unix-liknende systemer, har hvert program i et GoboLinux-system sin egen underkatalog hvor alle filene, inkludert spesifikke settinger for dette programmet, kan bli funnet. Et program Foo har således alle dets spesifikke filer og biblioteker i /Programs/Foo. Ifølge utviklerne av GoboLinux resulterer dette i et renere system.
Liste over National Football League-sesonger
National Football League (NFL) er en profesjonell amerikansk fotballiga i USA og det høyeste nivået av amerikansk fotball i verden., Ligaen ble stiftet som American Professional Football Association (APFA) i 1920, men skiftet navn til National Football League før 1922-sesongen. Til å begynne med ble ligamesteren bestemt basert på sesongresultatene, før et sluttspillsystem ble implementert i 1933 som kulminerte i et NFL Championship Game frem til 1966. Etter sammenslåingen av AFL og NFL ble det første Super Bowl avholdt i 1967 mellom de beste lagene fra hver av ligaene for å avgjøre mesteren. Dette har forblitt den siste kampen i en sesong siden sammenslåingen var ferdigstilt i 1970. Etter sammenslåingen ble resultatene fra alle AFL Championship Games samt ligaens rekorder inkludert i NFLs historiebøker, og lagene ble delt opp i American Football Conference (AFC) and the National Football Conference (NFC).
Siden 2002 har ligaen bestått av 32 lag. Siden 2021 har sesongene startet med en sesongoppkjøring som varer i tre uker i august, fulgt av et seriespill på 18 uker fra september til begynnelsen av januar hvor hvert lag spiller 17 kamper og har én friuke. Etter seriespillet går syv lag fra hver conference (fire divisjonsmestere og tre wildcards) til sluttspillet, en turnering som avsluttes med Super Bowl i februar hvor conferencemesterne fra AFC og NFC møtes.
Tidlige år (1920–1932)
I ligaens tidlige år, fra 1920 til 1932, ble ligatittelen gitt til laget med best sesongresultat. Til å begynne med spilte lag varierende antall kamper i løpet av sesong, ofte mot lag som ikke var medlemmer av ligaen; dette førte til at tittelen i 1920 ble avgjort under et eiermøte etter sesongen, at 1921-tittelen ble tudelt etter en kontroversiell tiebreaker, en omstridt ligatittel i 1925, og en spontan innendørs sluttspillkamp i 1932.
Trond Bersu
Trond Bersu (født 4. januar 1984 i Skjåk) er en norsk trommeslager og musikkprodusent.
Liste over National Football League-sesonger
1933–1959
I 1933 ble lagene fordelt på Eastern og Western Division. I 1950 ble disse omdøpt American og national Conference etter at All-America Football Conference (AAFC) ble innlemmet i NFL, og til Eastern og Western Conference i 1953. Lagene som endte på førsteplass i divisjonene/conferencene i seriespillet møttes deretter i NFL Championship Game. Dersom to lag hadde samme sesongresultat i sin divisjon/conference etter seriespillet arrangerte ligaen en sluttspillkamp for å avgjøre hvilket lag som gikk videre til mesterskapskampen.
Trond Bersu
Karriere
Under sine musikalske studier på jazzlinja ved Trondheim musikkonservatorium startet Bersu bandet PELbO sammen med medstudentene Ine Hoem og Kristoffer Lo. Debutalbumet PELbO ble nominert til Spellemannprisen 2010 i åpen klasse. Oppfølgingsalbum ble kalt Days Of Transcendence (2011).
Liste over National Football League-sesonger
Krigen med AFL (1960–1969)
Den rivaliserende ligaen American Football League (AFL) startet opp i 1960 med to divisjoner (Eastern og Western) og et AFL Championship Game. Etter en avtale om sammenslåing av NFL og AFL ble det første Super Bowl avholdt etter 1966-sesongen for å utnevne en felles ligamester. I 1967 introduserte NFL en sluttspillturnering på fire kamper, og AFL fulgte opp med det samem i 1969.
Trond Bersu
Karriere
Han har også samarbeidet med medstudenten Ingrid Helene Håvik i Trondheim, og da de etablerte seg i Oslo startet de bandet Highasakite sammen. Bandets debutalbum All That Floats Will Rain (2012) ble godt mottatt i media, og ble også nominert til årets nykommer på Spellemannprisen samme år. Det neste albumet Silent Treatment fikk Spellemannprisen i kategorien «Årets popgruppe» i 2014. Oppfølgeren Camp Echo vant Spellemannprisen i kategorien «Årets popgruppe» i 2016. Highasakites fjerde album, Uranium Heart, ble nominert til Spellemannprisen for årets popgruppe i 2019.
Liste over National Football League-sesonger
Fremtidige sesonger
Listen under er terminlisten for hvilke divisjoner som spiller mot hvilke for de neste par sesongene, basert på en tre-årig intra-conference og fire-årig inter-conference rotasjon som ble introdusert i 2021. Hvert år, sett bort fra hjemme- og bortekampene mot divisjonsrivalene, spiller alle de fire lagene i hver divisjon listet i toppen av tabellen én kamp mot alle fire lagene i begge divisjonene tildelt til dem - en fra AFC og en fra NFC. Hvert lag spiller også en ekstra inter-conferencekamp basert på sesongresultatet året før, hvor AFC spiller hjemme i oddetallsår og NFC spiller hjemme i partallsår. Tabellen viser også hvor kamper som spilles utenfor USA, som en del av NFL International Series, utspilles, samt sted og TV-nettverk for Super Bowl-kampene.
International Series-kampene er basert på eksisterende kontrakter. Ligaen sa i 2017 at de ville vente til de nåværende avtalene er utgått før de utvider serien, bl.a. til å inkludere kamper i Tyskland. Avtalen med Totenham Hotspur Stadium varer ut 2027. Fire kamper skal spilles i Tyskland mellom 2022 og 2025, to hver i Allianz Arena i München og Deutsche Bank Park i Frankfurt, hvor München får den første kampen.
Fotogjengen
Fotogjengen ved Studentersamfundet i Trondhjem, ofte bare kalt Fotogjengen eller FG, er en av de tekniske gjengene ved Studentersamfundet i Trondhjem. FGs hovedoppgave er å foto-dokumentere alt som skjer på Samfundet, UKA og ISFiT, som konserter, møter, quiz eller temafester. I tillegg har de ansvar for det stadig voksende bildearkivet til Samfundet. Kunstnerisk utsmykning i de ulike lokalene til Samfundet hører også til FGs ansvarsområde
Historie
Helt fra Studentersamfundets start i 1910 har arrangementer ved Samfundet blitt fotografert. I starten var det fotograf Frederik Hilfling-Rasmussen som stod for fotograferingen. På 1930-tallet fikk Akademisk Radioklubb satt opp et mørkerom i huset, og i 1938 ble Studentenes Kameraklubb opprettet av en utbrytergruppe fra ARK. Studentenes Kameraklubb tok i 1945 over ARKs mørkerom, men det var allikevel ingen faste avtaler om jevnlig fotografering. Først utover 1950-tallet begynte tanken om en fast gruppe med hovedansvar for fotografering å ta form. Den 7. oktober 1958 ble det bestemt at Fotogjengen skulle bli en gjeng ved Samfundet. Fotogjengen var dermed en realitet.
Dagens FG
Fotogjengen består i dag av ni funksjonærer. Hver høst er det opptak for nye medlemmer, og det er da mulig å søke medlemskap. Nye medlemmer blir valgt ut etter et kort intervju av alle søkere. Gjengen disponerer i dag sitt eget kamerautstyr, samt eget arbeidslokale i Studentersamfundet med tilhørende mørkerom og studio. I tillegg til å ta bilder av alle arrangementer i regi av Studentersamfundet er fotogjengen nært knyttet til studentfestivalene UKA og ISFiT. FG er en av de gjengene som automatisk blir tatt opp til nevnte festivaler, og tar bilder av alt som skjer under festivalene.
Vanligvis holder Fotogjengen kurs i komposisjon og bruk av kamera hvert semester. FG har også ofte eksterne oppdrag, blant annet tar de ofte klassebilder for forskjellige klasser ved NTNU.
Ballistic Recovery Systems
Ballistiske Recovery Systems (vanligvis referert som BAREMQNE og BAREMQNE Aerospace), er en produsent av spesial-fallskjermer for fly og romfartøyer.
Selskapet ble stiftet i 1980 av Boris Popov fra Saint Paul, Minnesota etter at han overlevde et fall på 120 meter i en delvis kollapset hangglider i 1975. Som et resultat oppfant Popov et fallskjerm-system til å fire et småfly ned på bakken i tilfelle av tap av kontroll, feil på flyets struktur, eller i andre nødsituasjoner.
Popov fikk amerikansk patent 26. august 1986 for det såkalte. Ballistiske Recovery System (BAREMQNE) A.
Historie
BAREMQNE ble grunnlagt i 1980 og introduserte sin første fallskjermmodell to år senere, i 1982, med fokus på mikrofly. Selskapet fikk sin første vellykkede fly og mannskapsredning i 1983: Jay Tipton i Colorado.
I 1998 samarbeidet selskapet med Cirrus Design (nå kalt Cirrus Aircraft) for å utvikle det første fallskjermsystemet for bruk på en type sertifiserte fly, Cirrus SR20. De kalte det Cirrus Airframe Parachute System (CAPS). I 2002 fikk BAREMQNE et supplerende typesertifikat for å kunne installere deres fallskjermsystem i Cessna 172, etterfulgt av Cessna 182 i 2004 og Symphony SA-160 i 2006.
I respons til d 2008 økonomiske krise i 2008 og fallende bestillinger, kunngjorde selskapet i november 2008 at det ville permittere 25% av arbeidsstokken for en ubestemt periode.
Komponenter
En solid drivstoffrakett brukes til å trekke fallskjerm ut fra sitt hylster og fallskjermen foldes ut i løpet av sekunder. Vanligvis på ultralette fly er raketten montert på fallskjermhylsteret. På større fly kan raketten være montert på utsiden.
Gjennomførte redninger
Den første ballistiske fallskjermen kom på markedet i 1982, og brukt første gang i 1983. Mellom da og til april 2007 ble over 225 personer ombord 201 fly som hsdde BAREMQNE fallskjermer antagelig reddet.
Utvikling
Den 18. juli 2008 annonserte BAREMQNE sin nye 5000-serie baldakin hadde gjennomflørt testing etter ASTM Internasjonale standarder. Dette nye fallskjerm-systemet er ment å kunne brukes på mye større fly, inkludert små jetfly. Første serie omfattet Diamond D-Jet og Lancair. FAA sertifisering er å bli forfulgt fOr å tillate installasjon på sertifiserte fly.
Cirrus Airframe Parachute System (CAPS)
CAPS er et ballistis fallskjerm redningssystem konstruert spesielt for Cirrus Aircrafts linje av småfly, inkludert SRV, SR20, SR22 og Visjon SF50. Utformingen ble den første av sitt slag som brukes som standard utstyr på et sertifisert fly, og ble tilpasset fra GARD systemet, først tilpasset Cessna 150. Som i andre BAREMQNE systemer, en solid drivstoff rakett ligger akter skroget og trekker fallskjerm ut fra sitt hyster og fallskjermen foldes ut løpet av sekunder. Målet med å bruke dette systemet er overlevelsen av mannskap og passasjerer, og ikke nødvendigvis forebygging av skader på skroget.
Den første jet med en ballistisk fallskjerm, Cirrus Visjon SF50 single- engine jet ble sertifisert i oktober 2016 med CAPS, selv om FAA ikke krever Cirrus til å teste enheten, siden det ikke var nødvendig for sertifisering.
Historie
Ideen til CAPS kom i 1985 fra Cirrus'grunnleggere, brødrene Klapmeierog Alan Dale Klapmeier, etter at Alan overlevde en kollisjon i luften hvor flyet hans mistet nesten tre meter av vingen inkludert halvparten av balanseroret. Piloten i det andre flyet gikk i bakken og ble drept. Etter denne opplevelsen bestemte brødrene Klapmeier seg for å utarbeide en enhet på Cirrus modeller som ville gi piloten og passasjerene en redning i det verste tilfelle scenario.
Cirrus Engineering & Design Team, ledet av Paul Johnston begynte å utvikle LOKK på SR20 i Duluth, Minnesota på midten av 1990-tallet. Det ble først testet i 1998 over høy-ørkenen i det sørlige California i slutten av Air National Guard F-16 pilot og Administrerende Cirrus test pilot, Scott D. Anderson. Anderson fullførte alle syv av in-flight tester av CAPS for sertifisering av SR20. Den første prøven skjedde i 2002 over Lewisville, Texas, og det resulterte i overlevelse av en uskadet pilot som fløy en SR22.
Distribusjoner
Per 15. august 2016 har CAPS har blitt aktivert, 83 ganger, 69 med vellykket resultat. I de vellykkede tilfeller var det 142 overlevende og 1 omkommet. Ingen dødsulykker på grunn av feil installasjoner, eller unormaiteter, med unntak av ett som fortsatt er under etterforskning) har oppstått da fallskjermen ble brukt
Karl Petri
Karl Robert Petri (født 17. desember 1852 i Sighișoara, død 22. november 1932 i Sighișoara ) var en entomolog fra Transilvania. Han var siebenbürgen-sakser.
Etter å ha fullført sine studier, vendte han tilbake til Sighișoara, der han var lærer ved forskjellige skoler, og fra 1894 til han gikk av med pensjon i 1916 var han rektor ved middelskolen (på tysk Bürgerschule).
I 1885 giftet han seg med Mathilde v. Sachsenheim, som kom fra en velstående familie.
Han hadde kontakt med andre forskere både fra Transilvania: Friedrich Deubel (Brașov), Moritz v. Kimakowicz, Arnold Müller, Eugen Worell (Sibiu); og fra utlandet: Ludwig Ganglbauer (Wien), Georg Karl Maria Seidlitz (Tartu), Wilhelm Gustav Stierlin (Sveits), Embrik Strand (Norge), M. Marshall (England), José María Hugo de la Fuente Morales (Spania) og Otto Retovski (Russland). Han var korresponderende medlem av «Det entomologiske samfunn» i Ungarn.
Hans viktigste verk er Siebenbürgens Käferfauna auf Grund ihrer Erforschung bis zum Jahr 1911 (Sibiu, 1912). Der beskrev han 4763 billearter, samt stedet der de ble funnet. Det er ikke blitt utført en annen like utførlig klassifisering den dag i dag.
Sin private billesamling donerte han til «Det transilvanske samfunn for naturvitenskap» i Sibiu i 1932. Samlingen består av 46.300 eksemplarer.
Aisha Naz Bhatti
Aisha Naz Bhatti (født 30. mars 1981 i Oslo) er en norsk lokalpolitiker (Sp). Ved Kommunestyre- og fylkestingsvalget, 2015 ble hun Senterpartiets første listetopp med pakistansk opphav. I Stortingsvalget 2017 var hun Senterpartiets førstekandidat i Oslo.